open-index/open-wikipedia-markdown huggingface dataset:
ראש מטה חיל האוויר המלכותי

**ראש מטה חיל האוויר המלכות**י (באנגלית: **Chief of the Air Staff**; ראשי תיבות: **CAS**) הוא התואר הניתן לקצין הבכיר ביותר והראש המקצועי של חיל האוויר המלכותי (RAF). בעל התפקיד הוא חבר בוועדת ראשי המטות, מועצת ההגנה וכן במועצת חיל האוויר (Air Force Board). התפקיד נוצר בשנת 1918, והאוחז הראשון בו היה מייג'ור גנרל סר יו טרנצ'רד. נכון ל-2 ביוני 2023, ראש המטה הנוכחי וה-30 במספר הוא מרשל האוויר סר ריצ'רד נייטון, שהחליף את סר מייקל ויגסטון.

## תחומי אחריות
נכון ליוני 2023, תחומי האחריות של CAS כוללים:
* עם העברת הסמכות לתכנון ולניהול יכולות אוויר ממטה משרד ההגנה (MOD) לחיל האוויר, CAS אחראי להזמנת ציוד, חומרי לחימה וצרכים תומכים אחרים עבור חיל האוויר.
* בתור ראש שירות, הוא זכאי לגשת ישירות למזכיר ההגנה ולראש הממשלה.
* הוא משמש יושב ראש הוועדה הקבועה של מועצת חיל האוויר, וחבר במועצת ההגנה, במועצת חיל האוויר, בוועדת הכוחות המזוינים, בוועדת ראשי המטות ובוועדת המינויים הבכירים.

## תחומי אחריות עיקריים
* ניהול תקציב העל של חיל האוויר (AIR Top-Level Budget) לשם מימוש תוכנית הפיקוד של החיל, בהתאם לסדרי העדיפויות הביטחוניים ולמשימות הצבאיות הקבועות במסגרת התקציב המוקצה.
* הבטחת בריאותו הארגונית והמקצועית ארוכת הטווח של החיל, תוך דגש על סטנדרטים מקצועיים, רוח לחימה, רווחה, ניהול קריירה ומורל.
* ווידוא שכלל הגורמים, כולל עובדי ציבור וקבלנים, תורמים להשגת האפקטים המבצעיים הנדרשים כחלק מצוות אחד מאוחד.
* ייעוץ על פיתוח ותחזוק של סט דרישות מגובש ומיטבי הנדרש להגנת בריטניה.
* מתן ייעוץ והמלצות לראש המטה הכללי (CDS), למשרד ההגנה ולממשלה בנוגע להעסקה המבצעית של חיל האוויר, כולל תרומה מהידע והניסיון הצבאי לעיצוב מדיניות הביטחון הלאומי.

## קישורים חיצוניים
* 

## הערות שוליים

קטגוריה:חיל האוויר המלכותי
האברך יענקי וייסברג

**האברך יענקי וייסברג** הוא רומן ביכורים מאת דבורה ווגנר, הספר עוסק בשאלות של הורות, גבריות ואמונה בחברה החרדית.

## הספר
הספר יצא לאור בהוצאת קינמון ב-2023.
ממוזער
המחברת דבורה ווגנר היא בעלת תואר ראשון בפסיכולוגיה ותואר שני בלימודי מגדר. בגיל 40 כשהייתה אם ל-8 ילדים החלה בכתיבת דוקטורט בהנחיית יוחאי חקק ורונית עיר-שי נושא העבודה היה אבות חרדים. כתיבת הדוקטורט הביאה אותה לכתיבת הספר.

## עלילה
הספר עוסק בחייו של אברך בשם יענקי וייסברג הנשוי לחיה'לה העובדת בתחום ההייטק. בשל עבודתה הוא נאלץ לקחת על עצמו תפקידים הנחשבים כנשיים - טיפול בילדים, קניות ובישול.

אחיו ארי אשר יצא בשאלה יוצר איתו קשר ומנסה להביא לחידוש הקשר עם המשפחה.

המשך העלילה נוגע בסוגיות של הפיכת הגבר החרדי ל"עקר בית", יחס המשפחה החרדית לבן יוצא בשאלה ועוד.

## פרסים
* פרס לסופרים בראשית דרכם משרד התרבות והספורט (2024)

בוועדת הפרס נאמר: "מדובר במסמך ייחודי החשוב בפרט בימים אלה של פילוג וקיטוב, המעניק לקורא החילוני הצצה יוצאת דופן לעולם האברכים […] ראויה לציון דרך הכתיבה הקולחת המנגישה את העלילה ומקרבת את הקורא לדמויות, גם בקרב מי שאינו חרדי […]".
* נבחר לרשימה הקצרה בפרס ספיר (ביכורים, 2024)

בוועדת השיפוט נאמר: "בשפה קולחת ובעלילה מרתקת ובנויה היטב, הספר פותח צוהר עדין ואמין אל הווי החיים של החברה החרדית בישראל של ימינו. […] הדמויות, על כאביהן וחולשותיהן, משכנעות במורכבותן, והולכות ומתפתחות לאורך הספר".

## קישורים חיצוניים
* 
*  (1:05)
* 
* 
* 
* משה שוחט, דבורה ווגנר, האברך יענקי וייסברג, 2 במאי 2024
* 
* 
*  
* 

## הערות שוליים

קטגוריה:ספרים בעברית
עשן (מיני-סדרה)

**עשן** (באנגלית: **Smoke**) היא מיני-סדרת דרמת פשע אמריקאית, שנוצרה על ידי דניס ליהיין ומבוססת על אירוע אמיתי שהוצג בפודקאסט "Firebug".

המיני-סדרה עלתה לשידור בשירות הזרמת המדיה "אפל TV פלוס" ב-27 ביוני 2025.

## תקציר העלילה
הבלשית מישל קלדרון וחוקר ההצתות דייב גודסן משתפים פעולה בניסיון לעצור שני מציתים סדרתיים באזור הצפון-מערבי של ארצות הברית.

## צוות השחקנים
* טארון אגרטון – **דייב גודסן**
* ג'רני סמולט – הבלשית **מישל קלדרון**
* ג'ון לגוויזאמו – **אספוזיטו**
* רייף ספול – **סטיבן ברק**
* גרג קיניר – **הארווי אנגלהארט**
* נטרה מווינה – **פרדי פאסאנו**
* האנה אמילי אנדרסון – **אשלי גודסן**
* אנה קלומסקי
* עדינה פורטר – **ברנדה סיפוס**
* דקוטה דולבי – **לי**
* מייקל בואי – **ג'רארד**

## הפקה
בדצמבר 2022 נמסר כי דניס ליהיין וטארון אגרטון – ששיתפו פעולה קודם לכן במיני-סדרה "ציפור שחורה" של "אפל TV פלוס" – יאחדו כוחות שוב במיני-סדרה חדשה שתתבסס על פשעיו של המצית הסדרתי ג'ון לאונרד אור. במרץ 2024 לוהקו לצוות השחקנים ג'רני סמולט וג'ון לגוויזאמו, ונמסר כי קארי סקוגלנד מונתה לביים ולהפיק בפועל את הסדרה. לצד תפקידו הראשי, משמש אגרטון גם כמפיק בפועל יחד עם ריצ'רד פפלר, דן פרידקין ובראדלי תומאס, ג'ו צ'אפל, מארק סמרלינג, ג'יין בארטלמי וקארי אנטוליס. צ'אפל וג'ים מקיי ביימו פרקים נוספים בסדרה. במאי 2024 נמסר על ליהוקם של רייף ספול, גרג קיניר, נטרה מווינה והאנה אמילי אנדרסון לצוות השחקנים.

צילומי המיני-סדרה החלו בוונקובר במרץ 2024.

## הפצה
המיני-סדרה עלתה לשידור ב-27 ביוני 2025 בשירות "אפל TV פלוס".

## ביקורת
הסדרה קיבלה דירוג של שלושה וחצי כוכבים בביקורת הטלוויזיה בהארץ: 
## קישורים חיצוניים

## הערות שוליים

קטגוריה:מיני-סדרות טלוויזיה
קטגוריה:סדרות דרמה אמריקאיות
קטגוריה:סדרות משטרה ופשע
קטגוריה:סדרות טלוויזיה המבוססות על סיפור אמיתי
קטגוריה:אפל TV פלוס: תוכניות וסדרות
מוזיקה כורדית

**המוזיקה הכורדית** משלבת השפעות מהמוזיקה הטורקית וממוזיקה הקשורה לתרבויות שונות נוספות באזורים בהם יש ריכוזי אוכלוסייה גדולים של הכורדים. למוזיקה תפקיד חשוב ומשמעותי בחיים החברתיים ובמסורת של העם הכורדי.

## מאפייינים
צורות ההבעה המוזיקליות של הכורדים באות לידי ביטוי בזמרת שירים ובריקודים. המבנים המוזיקליים קשורים בדרך כלל להקשרים של אירועים מסוימים ולאפיוני הזמרים. ניתן להבחין במספר פרקטיקות מוזיקליות הנבדלות מאזור לאזור שבו נמצאים הכורדים ואפילו בין קבוצות שונות באותו האזור. הצורות החשובות ביותר הם שירים נרטיביים ושירי ריקודים. המבצעים של הנרטיבים מסתובבים באזורים שונים וריקודים מהווים ביטוי מסורתי מקובל ונפוץ. באמצעות השירים הכורדים מספרים על אירועים היסטוריים הכוללים תיאורי גבורה בקרבות שמהללים אומץ ויושר. השירים משקפים את הסבל הממושך של העם הכורדי בארצות ותקופות שונות. ישנם גם שירים העוסקים באהבת אישה הכוללים שבח ליופי הנשי וצער על אבדן אהבה. שירים פופולריים נוספים הם שירים המתארים פעילויות ביתיות וריטואלים נשיים, שירי ערש המשמשים לניחום והרגעת תינוקות, שירי עבודה ושירים לחתונות.

הזמרים שמבצעים שירים אלה מכונים בשפה הכורדית dengbêj. הם לרוב נתפסים כדמויות חשובות בקרב הכורדים וזוכים לפרסום וכבוד רב.

שירים של ריקודים נפוצים מאוד והם גם משמשים לציון זהות קבוצתית אתנית וככלי לפעילות חברתית מסורתית.

## כלי נגינה
הכלים הכורדים רבים ומגוונים, כאשר הכלי העיקרי להבעה המוזיקלית הכורדית הוא הקול האנושי. הקול נדרש להיות איכותי, גבוה וחזק אך גם מלא רגש. הכורדים עושים שימוש במספר מצומצם של כלים מוזיקליים בשל מגבלות חברתיות וגאוגרפיות.

### כלי הקשה
כלי הקשה גם הם נפוצים מאוד. ביניהם מוכרים תופי מסגרת כמו: Bane, Bender, Daf כשטבעות מתכת מחוברות למסגרותיהם. תופים אלה משמשים ללוות שירי ריקודים. גברים ונשים מנגנים בהם. מוזיקאים מקצועיים שמכונים בשפה הכורדית Mitirp ונתפסים בחברה הכורדית כצוענים מנגנים בתוף הנקרא Dehol שהוא בצורת צילינדר עם ראש כפול. מוזיקאים אלה חיים בפרברי הערים והם מושכרים לחגיגות וטקסים באזורים כפריים. הופעותיהם בחתונות של איכרים נחוצות וחשובות. תוף ה־dehol בנוי ממסגרת עגולה וממנה נמתחות רצועות. הנגן נושא את התוף בצורה אנכית לפניו כשידו הימנית מכה עם מקל עץ כבד והיד השמאלית עם מקל דק.

### כלי נשיפה
לצד התופים יש גם כלי נשיפה. הכלי הנקרא Zorne דומה לאבוב שעשוי מעץ. כלי נשיפה שכיח נוסף הוא ה־duzelle שנראה כמו קלרינט עם קנה כפול כשכל אחד בעל שישה חורי אצבעות. הוא מנוגן לרוב על ידי איכרים כורדיים שמלווים ריקודים.

### כלי מיתר
כלים פופולריים נוספים הם כלי מיתר, בעיקר כינורות בשם tanbur שמעוצבים באורכים שונים ובהבדלים צורניים מסוימים על פי השייכות התרבותית האזורית.

## השפעות תרבותיות
חוקרים מציינים כי יש צורך בהימנעות ממסגור מוזיקה כורדית בעזרת קטגוריות פוליטיות דוגמת "מוזיקה כורדית" או "מוזיקה בדרסים", שמגבילות את ההבנה של המוזיקה האזורית. במקום זה, ניתן לנתח את המוזיקה בצורה היסטורית, דרך הקלטות שטח שנעשו על ידי אוספים מקומיים פרטיים, תוך התמקדות בטכניקות שירה וצליל. מעבר להתמקדות בסוגי סגנונות מוזיקליים, יש להימנע מהשערות בנוגע למקורם הפוליטי של הסגנונות, שכן אין מסורת מוזיקלית אחידה על-אזורית, אלא סגנונות שונים שמתפתחים לפי המאפיינים המקומיים. המוזיקה חוצה גבולות בין סוגות שונות ומורכבת מריבוי ושילוב צורות וסגנונות, ובכך משקפת את המורכבות והיצירתיות של האזור.

## קישורים חיצוניים

## הערות שוליים

קטגוריה:אתנומוזיקולוגיה
כרמן פטרוביץ'

**מוניקה קליסארה** (באנגלית: **Monika Klisara**; נולדה ב-29 באוקטובר 1995) הידועה יותר בשם הבמה שלה, **כרמן פטרוביץ**' היא מתאבקת בוסני-קנדית, המופיעה בארגון ההיאבקות WWE, בתוכנית NXT. לאחר שזכתה במספר אליפויות ארציות בקראטה, היא עשתה הסבה לענף ההיאבקות המקצועית ב-2022 והפכה לבוסנית הראשונה אשר מופיעה ב-WWE.

## ביוגרפיה

מוניקה קליסארה נולדה ב-29 באוקטובר 1999 בזניצה, בוסניה והרצגובינה. עקב מלחמת בוסניה, היא עברה לטורונטו, קנדה ביחד עם הוריה. היא למדה באוניברסיטת ריירסון.

קליסארה היא אלופת קראטה לשעבר. כשהיית בת 17, היא הייתה חלק מנבחרת הקראטה של קנדה ושל פרובינציית אונטריו. היא זכתה במספר מדליות זהב במסגרת תחרות גביע פונסקה, בנוסף למדליות במשחקי הקיץ האולימפיים של אונטריו.

## קריירת היאבקות מקצועית
### WWE (2022–היום)
#### NXT (2022–היום)

קליסארה הופיעה לראשונה ב-WWE במסגרת התוכנית *[[NXT Wrestling|NXT]]* בנובמבר 2022 תחת שמה האמיתי, ובכך הפכה לבוסנית הראשונה בהיסטוריה שחתמה על חוזה ב-WWE. קרב הבכורה שלה הגיע ב-28 ביולי 2023 בפרק של התוכנית *NXT Level Up* תחת השם כרמן פטרוביץ', שבו היא נחלה הפסד לאייבי נייל. ב-17 באוקטובר בפרק של התוכנית *NXT*, פטרוביץ' רשמה את ניצחונה הטלוויזיוני הראשון בקרב יחידים, כאשר השתתפה בטורניר הפריצה של נשים של NXT לשנת 2023, שם ניצחה את ג'יידה פארקר בסיבוב הראשון. לעומת זאת, בשבוע שלאחר מכן, היא הודחה בשלב חצי הגמר על ידי לולה וייס. ב-2 ביולי 2024 בפרק של התוכנית *NXT*, פטרוביץ' הפסידה לג'זמין ניקס עקב התערבות מצד ג'ייסי ג'יין. הפסד זה הוביל לקביעת קרב זוגות באירוע NXT Heatwave, שנערך ב-7 ביולי, שבו פטרוביץ' ואריאנה גרייס ניצחו את ניקס וג'יין. לאחר הקרב, פרץ ויכוח בין גרייס לפטרוביץ' על מי תרמה יותר לניצחון הצמד, דבר שהוביל לקביעת קרב יחידים ביניהן על ידי הג'נרל מנג'רית של NXT, איווה. ב-9 ביולי בפרק של התוכנית *NXT*, פטרוביץ' ניצחה את גרייס. בסוף חודש ספטמבר פתחה פטרוביץ' בקו עלילה רומנטי עם המתאבק אשנטה "תי" אדוניס. ב-19 בנובמבר, הם התמודדו בקרב זוגות מעורב מול ברינלי ריס ודיון לנוקס, קרב שבו ניצחו. ב-14 בינואר 2025, הפכו אדוניס ופטרוביץ' לזוג רשמי במסגרת העלילה. ב-18 בפברואר, ניצחה פטרוביץ' את ג'יידה פארקר וקלאני ג'ורדן בקרב משולש והבטיחה לעצמה קרב על אליפות צפון אמריקה לנשים של NXT. מנגד, היא נכשלה בניסיון הזכייה בתואר, כשהפסידה לסטפני ואקר שבוע לאחר מכן. ב-29 באפריל, אדוניס קבע עבורה קרב נוסף על האליפות, הפעם מול האלופה החדשה, סול רוקה; פטרוביץ', שלא הייתה מוכנה לקרב, הפסידה. לאחר הקרב, פטרוביץ' תקפה את אדוניס לאחר שזה הטיח בה האשמות, במה שנראה כסיום מערכת היחסים ביניהם.

### Total Nonstop Action Wrestling (2024)

פטרוביץ' ערכה את הופעת הבכורה שלה בארגון ההיאבקות Total Nonstop Action Wrestling (TNA) ב-5 בספטמבר 2025 בפרק של התוכנית *!Impact*, כשהיא נענתה בחיוב לאתגר הפתוח על אליפות הנוקאאוטס העולמית של TNA של ג'ורדיין גרייס; לעומת זאת, היא כשלה בניסיונה לזכות בתואר זה.

### ארגונים עצמאיים (2024)

כרמן פטרוביץ' ערכה את קרב הבכורה שלה ב-24 בנובמבר 2024 במסגרת האירוע Josh Barnett's Bloodsport XII של ארגון ההיאבקות Game Changer Wrestling (GCW), שבו היא ניצחה את סומי סאקאי לאחר פסיקת שופט.

## חיים אישיים

ב-10 בנובמבר 2023, דווח שקליסארה נמצאת במערכת יחסים עם שחקן הכדורסל הברזילאי, ברונו קבוקלו.

## קישורים חיצוניים

## הערות שוליים

קטגוריה:מתאבקות מקצועניות
קטגוריה:מתאבקות ה-WWE
קטגוריה:מתאבקות ה-NXT
קטגוריה:ילידי 1995
משטח 463L

[ממוזער| הטענת מטען על גבי משטחי 463L על ידי טייסת VR-64 של [צי ארצות הברית. הסיוע ניתן באמצעות ציוד שניתן מתרומת ממשלת מצרים.]]
**משטח 463L** (באנגלית: **463L Master Pallet**), או **HCU-6/E**, הוא משטח טעינה סטנדרטי המשמש להעברת מטען אווירי צבאי. זהו משטח המטען האווירי העיקרי של חיל האוויר של ארצות הברית, שתוכנן כך שיתאים להעמסה ופריקה על ידי מטוסי תובלה צבאיים מודרניים, וכן מטוסי מטען אזרחיים המופעלים במסגרת צי התובלה האזרחי לשעת חירום (CRAF).

## תיאור
הפרויקט "SS-463L" פותח על ידי ועדה של חיל האוויר האמריקני בשנת 1957, והוענק לחברת דאגלס בשנת 1959. מפרט המערכת "SS-463L Pallet Cargo Handling System", כלל עיצוב של "משטח ראשי" (Master Pallet) כחלק מהסטנדרט של מערכת שינוע חומר. המשטח הראשי פותח ויוצר על ידי חברת AAR Cadillac Manufacturing Corporation, אשר כיום מהווה חלק מהחברה AAR.

בשנות ה-50, חיל האוויר האמריקני השתמש במערכת סיווג סטנדרטית לפרויקטים. הקידומת "SS" מייצגת "מערכת תמיכה" (Support System), המספר "463" מתייחס לקטגוריית מערכות התמיכה (400–499), והסיומת "L" אף היא מייצגת מערכת תמיכה. לפיכך, השם "463L" אינו מייצג תאריך כלשהו אלא שם מערכת בלבד.

משטח HCU-6/E הסטנדרטי במערכת "463L" עוצב ואושר סופית בתחילת שנות ה-60 על ידי חברת AAR Cadillac Corp. בהתאמה למערכת "SS-463L". העיצוב עמד בסטנדרטים של מערכת המסילות לטעינת מטען שהותאמה למטוסי לוקהיד C-130 הרקולס ולוקהיד C-141 סטארליפטר. משטח זה היווה שיפור משמעותי לעומת משטחי בלזה קלים ששימשו בעבר את חיל האוויר.

מידות משטח HCU-6/E הן: רוחב , אורך , וגובה . שטח השימוש בפועל הוא 84 אינץ' על 104 אינץ' (210 ס"מ על 260 ס"מ). המשטח מסוגל לשאת עד 4,500 ק"ג (10,000 ליברות) של מטען, תוך הגבלת עומס של 250 פאונד לאינץ' רבוע, ובתנאי תאוצה של עד 8 כוח ג'י. משקל המשטח הריק הוא 130 ק"ג (290 ליברות), או 161 ק"ג (355 ליברות) עם רשתות צד ורשת עליונה.

בנוסף למשטח HCU-6/E, כוללת המערכת את רשת הצד מדגם HCU-7/E, רשת עליונה מדגם HCU-15/C, ואת רצועת הקשירה CGU-1/B. לעיתים נעשה שימוש גם באמצעי MB-1 או MB-2 עם שרשראות מתאימות.

משטחי 463L ניתנים לצניחה הן בזמני שלום והן בזמן לחימה.

הם בנויים מליבת עץ בלזה מוקפת בציפוי דק של אלומיניום. סביב היקף כל משטח נמצאים 22 טבעות עיגון, שכל אחת מהן מדורגת לעומס של עד 3,400 ק"ג (7,500 ליברות).
## קיבולת העמסת משטחי 463L

 כולל אחד על הרמפה

 11 בתצורת קו מרכז

## הערות שוליים

קטגוריה:שינוע
קטגוריה:אחסון
קטגוריה:תובלה צבאית אווירית
לואיס הנריקה

**לואיס הנריקה תומאז דה לימה** (בפורטוגזית: **Luis Henrique Tomaz de Lima;** נולד ב-14 בדצמבר 2001), הידוע בכינויו **לואיס הנריקה**, הוא כדורגלן ברזילאי המשחק כקיצוני באינטר מילאנו מהסרייה א’.

## חיים מוקדמים
הנריקה נולד בעיר ז'ואאו פסואה וגדל בעיר סולנאה, שבמדינת פאראיבה, בברזיל.

## קריירה

### בוטפוגו
הנריקה החל את הקריירה שלו במחלקת הנוער של טרס פאסוס, ובשנת 2017 עבר בהשאלה למחלקת הנוער של בוטפוגו לה יש שיתוף פעולה עם טרס פאסוס. 

### מרסיי
ב-25 בספטמבר 2020 חתם הנריקה על חוזה באולימפיק מרסיי מהליג 1 ששילמה תמורתו לטרס פאסוס 8 מיליון אירו.  ואת עונת הבכורה שלו בקבוצה  הוא סיים ללא שערים ב-24 הופעות בכל המסגרות. את עונתו השנייה במועדון עונת 2021/2022 סיים הנריקה עם שער אחד ב-25 הופעות בכל המסגרות. 

#### השאלה לבוטפוגו
ב-22 ביולי 2022 הושאל הנריקה חזרה לבוטפוגו ל-18 חודשים. בחצי העונה שנותרה מעונת 2022 הוא שותף ב-10 משחקים ולא כבש. אך בעונת 2023 הוא הפך לשחקן משמעותי בקבוצה, כשכבש 6 שערים ב-59 הופעות בכל המסגרות.

#### חזרה למרסיי
בסיום תקופת ההשאלה באמצע עונת 2023/2024 שב הנריקה למרסיי בחצי העונה שנותרה הוא כבש שער אחד ב-24 משחקים בכל המסגרות. עונת 2024/2025 הייתה עונת הפריצה של הנריקה בצרפת כשסיים אותה עם 9 שערים ב-35 הופעות בכל המסגרות, ועזר למרסיי לסיים במקום השני בליגה.

### אינטר מילאנו
ב-7 ביוני 2025 חתם הנריקה באינטר מילאנו מהסרייה א' על חוזה לחמש שנים.

## סטטיסטיקות קריירה

### מועדונים
**מעודכן ל-31 במאי 2025**

## קישורים חיצוניים

## הערות שוליים

קטגוריה:כדורגלני בוטפוגו
קטגוריה:כדורגלני אולימפיק מרסיי
קטגוריה:כדורגלני אינטר מילאנו
קטגוריה:ספורטאים ברזילאים בצרפת
קטגוריה:ספורטאים ברזילאים באיטליה
קטגוריה:ברזילאים שנולדו ב-2001
ג'זמין ניקס

**ג'ייד אריאנה ג'נטייל** (באנגלית: **Jade Arianna Gentile**; נולדה ב-28 ביולי 1998) הידועה יותר בשם הבמה שלה, **ג'זמין ניקס** היא מתאבקת אמריקאית ושחקנית כדורגל לשעבר, המופיעה בארגון ההיאבקות WWE, בתוכנית NXT, שבו היא חלק מקבוצת Fatal Influence.

## ראשית חייה

ג'ייד אריאנה ג'נטיל נולדה ב-28 ביולי 1998 בבולדוינסוויל, ניו יורק. ג'נטייל למדה באוניברסיטת מערב וירג'יניה, שם סיימה תואר ראשון בניהול שרשרת אספקה גלובלית. בנוסף ללימודים, שיחקה גם כדורגל במסגרת תוכנית הספורט של האוניברסיטה, ובהמשך שיחקה כחלוצה בקבוצת הכדורגל האיסלנדית UMF אפטיורלדינג.

## קריירת היאבקות מקצועית
### WWE (2022–היום)
#### התחלה (2022–2024)

ב-10 בנובמבר 2022, ג'נטייל חתמה על חוזה ב-WWE כחלק מהמחזור החדש אשר גויס למתחם האימונים של הארגון, WWE Performance Center. היא ערכה את הופעת הבכורה שלה בזירה ב-18 באוגוסט 2023 במסגרת אירוע חי, שבו היא חברה לאלקטרה לופז ולולה וייס בניצחונן על ג'ייסי ג'יין, ג'יידה פארקר וקיאנה ג'יימס.

בינואר 2024, תחת שם הבמה ג'זמין ניקס, היא החלה להופיע כ"סטודנטית" באוניברסיטת צ'ייס, כאשר התיידדה עם הסטודנטית ג'ייסי ג'יין. ב-20 בפברואר בפרק של התוכנית *[[NXT Wrestling|NXT]]*, ניקס ביחד עם תיאה הייל ליוו את ג'יין לקרב שלה, כשבמהלכו ניקס השתמשה בהסחות דעת לא חוקיות כדי לעזור לג'יין לנצח, דבר שקומם את הייל והפך את ניקס רשמית לדמות הרעה. בשבועות שבאו לאחר מכן, המשיכו ניקס וג'יין ללעוג להייל ולקראו לה "לוזרית", דבר שהוביל לאיבוד עשתונותיה של הייל ולעימות איתן ב-12 במרץ. שבוע לאחר מכן, ניקס וג'יין בגדו באוניברסיטת צ'ייס וגרמו להפסדו של ריילי אוסבורן בקרב על אליפות גביע המורשת של NXT נגד דרו גולאק מקבוצת No Quarter Catch Crew.

#### Fatal Influence (2024–היום)

ב-26 במרץ בפרק של התוכנית *NXT*, רשמה ניקס את קרב הבכורה הטלוויזיוני שלה בזירה בהפסד מול תיאה הייל. ב-30 באפריל, בשבוע השני של פרק הספיישל *'Spring Breakin*, הייל ניצחה את ג'ייסי ג'יין בקרב שבו שברה ג'יין את אפה בפציעה אמיתית. ב-14 במאי, ניקס תקפה את הייל לאחר הקרב שלה מול פאלון הנלי, כשנשבעה לנקום בה על הפציעה שגרמה לג'יין. ב-4 ביוני, ניקס גברה על הייל ובכך השיגה את ניצחונה הראשון בקרב יחידים. ב-9 ביולי, ניקס וג'יין יצרו ברית עם פאלון הנלי בקו עלילה שלפיה יצאו נגד מתאבקות חדשות שמקבלות הזדמנויות רבות מדי במותג. למרות שניקס עצמה נחשבה לאחת חדשה, היא קיבלה פטור מיוחד מג'יין ומהנלי, והשלישייה כינתה את עצמן בשם Fatal Influence (שפירושו: "השפעה קטלנית"). ב-30 ביולי, בשבוע הראשון של פרק הספיישל NXT: The Great American Bash, הופיעה הקבוצה לראשונה יחדיו בזירה ורשמו ניצחון על כרמן פטרוביץ', לולה וייס וסול רוקה. באירוע NXT Halloween Havoc, שנערך ב-27 באוקטובר, הגנה קלאני ג'ורדן על אליפות צפון אמריקה לנשים של NXT מול כל שלוש חברות Fatal Influence בקרב גאונטלט, כאשר ניקס הייתה המתמודדת הראשונה, אך לבסוף הנלי היא זו שניצחה את ג'ורדן וזכתה באליפות. לאחר מכן, פתחה קבוצתה של ניקס בפיוד מול טייטום פקסלי, ג'יג'י דולין ושוטצי, כשב-7 בינואר 2025 במסגרת פרק הספיישל NXT: New Year's Evil, שתי הקבוצות התמודדו זו מול זו בקרב שלוש נגד שלוש, בו קבוצת Fatal Influence. בשלהי חודש מאי, דווח כי ניקס הוצאה מהפעילות מסיבה שאינה פורסמה.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:מתאבקות מקצועניות אמריקאיות
קטגוריה:בוגרי אוניברסיטת וירג'יניה המערבית
קטגוריה:מתאבקות ה-WWE
קטגוריה:מתאבקות ה-NXT
קטגוריה:אמריקאיות שנולדו ב-1998
קטגוריה:אמריקאים שנולדו ב-1998
ג'וזף גיטלר

**ג'וזף (יוסף) גיטלר** (באנגלית: **Joseph Gitler**; נולד ב-31 באוקטובר 1970) הוא פעיל חברתי אמריקאי-ישראלי, מייסד ויו"ר עמותת לקט ישראל, הארגון הלאומי להצלת עודפי מזון והעברתם לנזקקים בישראל. גיטלר מוכר בזכות תרומתו לנושא הביטחון התזונתי בישראל והמאבק בבזבוז מזון.

## ביוגרפיה
גיטלר נולד וגדל בארצות הברית למשפחה יהודית. הוא בעל תואר ראשון מישיבה יוניברסיטי ותואר משפטים מאוניברסיטת פורדהם בניו יורק. לאחר סיום לימודיו עבד בתחום המשפטים והעסקים.

בשנת 2000 עלה לישראל עם אשתו וילדיהם, והשתקעו ברעננה. בשנת 2003, בעקבות מקרה שראה בו מושלכים עודפי מזון בכמות גדולה באירוע משפחתי, החליט להקים מיזם חברתי שיטפל בתופעה. לדבריו, הוא הופתע מהפער שבין עודפי המזון לבין שיעורי העוני בישראל.

## לקט ישראל
באותה שנה הקים את עמותת **שולחן לשולחן** (Table to Table), שעסקה באיסוף עודפי מזון מחברות קייטרינג, סופרמרקטים, מסעדות ואירועים. בשנת 2009 התמזגה העמותה עם עמותת "לקט ישראל", ובכך נוצר הארגון הלאומי להצלת מזון תחת השם המאוחד **לקט ישראל**.

העמותה פועלת בכמה מישורים:
* איסוף תוצרת חקלאית שאינה נקטפת (קטיף מתנדבים בשדות של חקלאים).
* שיתוף פעולה עם רשתות מזון ותעשיות מזון להצלת עודפי ייצור.
* הפעלת מערך מתנדבים לאיסוף, מיון והפצת מזון.
* ייזום מחקרים ודו"חות בנושא עוני וביטחון תזונתי בישראל.
* חינוך ציבורי לנושא צמצום בזבוז מזון.
ממוזער|גיטלר ושגריר ארצות הברית בישראל תומאס ריצ'רד ניידס אורזים מזון לנזקקים לראש השנה 2022
בשנת 2023 הצהירה העמותה כי חילקה מעל 25,000 טון מזון בשנה ללמעלה מ-200,000 נתמכים באמצעות כ-330 עמותות.

## הכרה ופרסים
גיטלר זכה להכרה בינלאומית על פועלו. בין השאר:
* בשנת 2014 נבחר לאחד מ"50 היהודים המשפיעים בעולם"
* בשנת 2018 קיבל אות הוקרה על תרומתו לחברה הישראלית מארגון הג'וינט.
* נבחר להשיא משואה בטקס אלטרנטיבי ביום העצמאות בשנת 2023 על פועלו למען החברה האזרחית.
* חבר בדירקטוריון מרכז טאוב
* אות הנשיא למתנדב

## חיים אישיים
גיטלר נשוי ואב לילדים. מתגורר ברעננה. הוא משלב את פועלו החברתי עם ערכי צדקה, תיקון עולם ואחריות יהודית, ורואה בשליחותו ב"לקט ישראל" מימוש חזון של חברה מוסרית וצודקת יותר.

## קישורים חיצוניים
* 
* עודד פטשצקי, איך מאכילים חמש נפשות בעשרה שקלים?, אתר זאפ רסט, 23 באוגוסט 2018
* 
* 
* מאיר חוטקובסקי, לקט ישראל, אתר כיוון חדש, יוני 2013

## ראו גם
* 
* 
* 

## הערות שוליים

קטגוריה:פעילים חברתיים ישראלים
קטגוריה:ישראלים שנולדו ב-1976
רוזי ניומן

**רוזי ניומן אוסטרמן** (נולדה ב-30 בספטמבר 1954) היא שחקנית עבר ובמאית ישראלית-אמריקאית.

## ביוגרפיה
אוסטרמן סיימה את לימודייה בבית הספר התיכון בארצות הברית שם גדלה. הורייה שלחו אותה לישראל ב-1976 כשהייתה בת 22. אוסטרמן עבדה כמתנדבת בקיבוץ גברעם. אחרי תקופה בקיבוץ, שבה עבדה בבתי הילדים וברפת ולמדה מוזיקה באוניברסיטת תל אביב.

כיום היא יוצרת סרטים תיעודיים וחיה עם בעלה יונתן ושלושת ילדיהם בפלורידה.

## קריירה
ב-1976 זכתה לחשיפה משמעותית כשגילמה את דמותה של דבי בסדרה "גבי ודבי" ששודרה במשך 5 פרקים בטלוויזיה החינוכית.

בעקבות הצלחת "גבי ודבי" שנתיים לאחר מכאן ב-1978 המשיכה אוסטרמן לסדרת ספין אוף משלה בת שמונה פרקים שנקראת "דבי בבית החולים", שם לימדה אנגלית תוך כדי פריטה בגיטרה, מהמיטה שבה "אושפזה" עקב תאונת דרכים.

באותה התקופה הופיעה במחזמר "גילברט וסאליבן".

ב-1977 שיחקה במחזמר "קברט".

ב-1985 שימשה כעוזרת במאי בתוכנית הטלוויזיה הלימודית "בלי סודות" ששודרה בטלוויזיה החינוכית.

בשנים 1986־1988 שיחקה בתפקיד עצמה בעונה השלישית של תוכנית הטלוויזיה "רחוב סומסום" ששודרה בטלוויזיה החינוכית, גילמה את רוזי עולה מאמריקה, מביאה מכתבים מאוסקר (שהוא בעצם הגרסה המקורית למוישה אופניק). בפרק אחר קיפי נוסע איתה לירושלים ומסביר לה על העיר העתיקה.

ב-2017 ביימה את הסרט האמריקאי "Talia".

אסטמן כתבה את הספר "I'm Not Ready To Go To Bed".

## קישורים חיצוניים

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקניות תיאטרון יהודיות אמריקאיות
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בוגרות אוניברסיטת תל אביב: קולנוע וטלוויזיה
קטגוריה:בוגרי אוניברסיטת תל אביב: קולנוע וטלוויזיה
קטגוריה:הטלוויזיה החינוכית הישראלית - אישים
קטגוריה:גברעם: אישים
קטגוריה:ישראליות שנולדו ב-1954
קטגוריה:ישראלים שנולדו ב-1954
קטגוריה:אמריקאיות שנולדו ב-1954
קטגוריה:אמריקאים שנולדו ב-1954
בוט-רצח

**בוט-רצח** (באנגלית: **Murderbot**) היא סדרת קומדיית פעולה-מדע בדיוני אמריקאית, שנוצרה על ידי פול וכריס וייץ עבור "אפל TV פלוס". הסדרה מבוססת על סדרת הספרים "יומני רובורצח" מאת מרתה ולס, המשמשת גם כיועצת הפקה. בתפקיד הראשי מככב אלכסנדר סקושגורד.
הסדרה עלתה לשידור ב-16 במאי 2025.

## תקציר העלילה
עלילת הסדרה עוקבת אחר אנדרואיד אבטחה קטלני, המכנה את עצמו "בוט-רצח", אשר פורץ את הקוד שלו ומפתח תודעה עצמאית ורצון חופשי. על אף יכולותיו ההרסניות, הוא מעדיף לצפות באופרות סבון עתידניות מאשר למלא את משימותיו. כעת, עליו להסתיר את עצמאותו שזה עתה נרכשה, תוך כדי שהוא ממשיך להגן על צוות מדענים בכוכב לכת מסוכן. במהלך משימותיו הוא נמשך אל בני האדם – אותם הוא מתקשה להבין ולעיתים אף בז להם – ומקיים עמם אינטראקציות שמעוררות בו רגשות אנושיים.

## צוות השחקנים והדמויות
### דמויות ראשיות
* אלכסנדר סקושגורד – **בוט-רצח**
* נומה דומזווני – **מנזה**, מומחית להתמרת קרקעות ומנהיגת צוות המדענים שעליו מגן בוט-רצח.
* דייוויד דסטמלצ'יאן – **גוראת'ין**, טכנאי אנושי בעל יכולות משופרות.
* סברינה וו – **פין-לי**, מדענית ויועצת משפטית לצוות.
* אקשיי קאנה – **רתי**, מומחה לחורי תולעת.
* טמרה פודמסקי – **בראדווג**', גיאוכימאית.
* טטיאוונה ג'ונס – **ארדה**, ביולוגית.
### דמויות משניות ואורחות
מתוך הסדרה הפנימית הבדיונית "The Rise and Fall of Sanctuary Moon":
* קלארק גרג – **ארלטי** (בתפקיד סגן **קולרוּ**)
* ג'ון צ'ו – **אקני ג'ף קאם** (בתפקיד קפטן **חוסיין**)
* דוונדה וייז – **פורדרון ברטני השלישית רוש** (בתפקיד **נאב־בוט 337 אלט 66**)
* ג'ק מקברייר – **בריילור מוק-ג'ק** (בתפקיד קצין הניווט **הורדופ־סקלאנץ**')
* רון קנל – **קון רנל** (בתפקיד עורך דין של הקולוניה, **ואגוס**)
אחרים:
* אנה קונקל – **ליביבי**, חברת צוות חקר מכוכב אחר.

## הפקה
### פיתוח
בשנת 2021 הודיעה הסופרת מרתה וולס כי עיבוד טלוויזיוני לסדרת ספריה נמצא בפיתוח, וציינה שקראה את התסריט והיא "נלהבת מאוד ממנו". תהליך פיתוח הסדרה החל ב"אפל TV פלוס" בשנת 2022, אך תהליך הליהוק התעכב בעקבות שביתת אמני הטלוויזיה והרדיו.

בדצמבר 2023 הוכרז כי אלכסנדר סקושגורד יככב בתפקיד ראשי בסדרה וישמש גם כמפיק בפועל. בפברואר 2024 נמסר על ליהוקם של דייוויד דסטמלצ'יאן ונומה דומזווני לצוות השחקנים. במרץ 2024 נמסר גם על ליהוקם של סברינה וו, טטיאוונה ג'ונס, אקשיי קאנה וטמרה פודמסקי לצוות השחקנים.
### צילומים
צילומי הסדרה החלו ב-24 במרץ 2024 בטורונטו, קנדה.

## הפצה
שני הפרקים הראשונים של הסדרה עלו לשידור ב"אפל TV פלוס" ב-16 במאי 2025. פרקים חדשים משודרים מדי יום שישי, והעונה צפויה להסתיים ב-11 ביולי 2025. העונה הראשונה כוללת עשרה פרקים.

## ביקורות
עוד לפני שידור הבכורה, מספר כלי תקשורת התייחסו לדמות הראשית ככזו שמקודדת כעל הספקטרום האוטיסטי וכאג'נדרית.

באתר הביקורות "Rotten Tomatoes", קיבלה הסדרה את הציון 97% על סמך 59 ביקורות. לפי קונצנזוס המבקרים באתר:  באתר הביקורות המשוקללות "Metacritic", שמחשב ממוצע משוקלל, קיבלה הסדרה את ציון 71/100 בהתבסס על 28 ביקורות, דבר המלמד על "ביקורות חיוביות ברובן".

## פרסים ומועמדויות

## קישורים חיצוניים
* 

## הערות שוליים

קטגוריה:סדרות טלוויזיה אמריקאיות שעלו לשידור בשנת 2025
קטגוריה:סדרות פעולה אמריקאיות
קטגוריה:סדרות קומדיה אמריקאיות
קטגוריה:סדרות טלוויזיה המבוססות על ספרים
קטגוריה:אפל TV פלוס: תוכניות וסדרות
תומר שלום

**תומר שלום** (באנגלית: **Tomer Shalom**) הוא מתאבק ישראלי אשר ערך את הבכורה שלו בזירה בשנת 2010 ומאז מופיע בארגוני היאבקות עצמאיים בקנדה.

## ביוגרפיה

תומר שלום נולד בחולון, ישראל וגדל בתל אביב. לאחר שסיים את שירותו בצה"ל בשנת 2010, שלום עבר לקנדה במטרה להתחיל את אימוניו להפוך למתאבק מקצועי.

## קריירת היאבקות מקצועית

שלום הגיע לקנדה בשנת 2010 והתאמן בבית הספר להיאבקות Squared Circle Wrestling, שבו עבר הכשרה על ידי רוב פואגו.

ב-1 בנובמבר 2012, חזר תומר לראשונה לישראל לקרב מול ליאור ליבמן בנתניה, שבו הפסיד לו באירוע "היאבקות בגשם" של ארגון ההיאבקות Israeli Pro Wrestling Association (IPWA). יומיים לאחר מכן, ערך את קרב הבכורה שלו בארגון All Wrestling Organization (AWO) בניצחון על שי בלנקו. ב-8 בנובמבר, הופיע שוב עבור AWO באירוע Face Off בקרב שבו הפסיד לעידן בולדר.

ב-23 במרץ 2014, שלום ניצח את ריק מטריקס וזכה באליפות במשקל כבד של Crossfire Wrestling. הוא החזיק בתואר זה במשך 259 ימים עד שהפסיד לג'רמי אליוט.

ב-10 בדצמבר 2015, שלום חזר פעם נוספת למולדתו לאירוע בשם UWI Showdown של ארגון ההיאבקות Ultimate Wrestling Israel (UWI) . הוא השתתף בטורניר על האליפות במשקל כבד של UWI, אך הודח כבר בשלב רבע הגמר על ידי ריי נוסרוס. ארבעה ימים לאחר מכן, הוא ערך את קרב הבכורה שלו בארגון ההיאבקות ליגת ההיאבקות הישראלית (IWL), שבסיסו ברחובות במסגרת האירוע IWL VIII, אך הפסיד ל"עמוד האש". ב-7 בינואר 2016 באירוע UWI Gold Rush, הוא התמודד מול קראקן ו"הסוס הערבי" בקרב משולש, שבסופו קראקן ניצח.

ב-13 במרץ 2016 במסגרת האירוע השנתי הרביעי Iron Man Rumble של ארגון ההיאבקות Victory Commonwealth Wrestling (VCW), שלום התאבק תחת שם הבמה גוליית איילה וזכה באליפות במשקל פתוח של VCW. במהלך כהונתו כאלוף, שינה ארגון זה את שמו ל-Hogtown Pro Wrestling (HPW), כשחגורת האליפות שונתה אף היא ל"אליפות במשקל פתוח של HPW". הוא הפסיד את התואר ב-29 בינואר 2017 למייק ביילי.

ב-7 באוגוסט 2017, ערך סידי את הופעת הבכורה שלו ב-WWE, כשהחליף את קורטיס אקסל בקרב שלו מול ג'ייסון ג'ורדן. שלום הופיע תחת שם הבמה ז'אן פייר גאולה, והוצג כמתאבק שמגיע מקוויבק סיטי. במהלך קרב זה, שהתקיים בקנדה, הוא זכה לעידוד רב מהקהל המקומי, תגובה שתפסה את תשומת הלב של אנשי ה-WWE ואף הוצע לו מבחן קבלה בארגון. ארגון ה-WWE הביע עניין בתומר וראה בו מתאבק מיועד להצטרפות למותג NXT, אולם עניין זה נתקל בבעיות ויזה.

באפריל 2025, שלום חזר לישראל למופעי ארגון ההיאבקות "רסלינג ישראל" בבעלותו של הקומיקאי הישראלי, יונתן ברק. במסגרת שלושת ימי הצילומים, הוא התאבק בין היתר בקרב יחידים מול יובל גולדשמיט.

## אליפויות והישגים

* **הישגים בארגון ההיאבקות Crossfire Wrestling – CW**
** אליפות במשקל כבד של CW (פעם אחת)

* **הישגים בארגון ההיאבקות Northland Wrestling**
** אליפות הפטריוט האמיתי של Northland Wrestling (פעמיים, **נוכחי**)
** אליפות מלך הצפון של Northland Wrestling (פעם אחת, **נוכחי**)

* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-464 מתוך 500 המתאבקים הטובים ביותר לשנת 2017

* **הישגים בארגון ההיאבקות Victory Commonwealth Wrestling – VCW**
** אליפות במשקל פתוח של VCW (פעמיים)

## קישורים חיצוניים

## הערות שוליים

קטגוריה:מתאבקים מקצוענים
קטגוריה:מתאבקי ה-WWE
קטגוריה:ישראלים שנולדו ב-1990
מאליק בלייד

**ג'וש דוקינס** (באנגלית: **Josh Dawkins**) הידוע יותר בשם הבמה שלו, **מאליק בלייד** הוא מתאבק אמריקאי, המופיע בארגון ההיאבקות WWE, בתוכנית NXT.

## ראשית חייו

דוקינס התאמן תחת הדרכתו של המתאבק די-בון דאדלי באקדמיה להיאבקות של האחרון, כאשר ערך את קרב הבכורה שלו באורלנדו בשנת 2018.

## קריירת היאבקות מקצועית
### WWE (2021–היום)

ב-30 באוגוסט 2021, דוקינס חתם על חוזה ב-WWE כחלק מהמחזור החדש אשר גויס למתחם האימונים של הארגון, WWE Performance Center. דוקינס ערך את קרב הבכורה שלו תחת שם הבמה **מאליק בלייד** ב-5 באוקטובר 2021 בפרק של התוכנית *[[NXT Wrestling|NXT]]*, שבו הוא הפסיד לטוני דיאנג'לו. בפרק הספיישל NXT Halloween Havoc, שנערך ב-26 באוקטובר, הוא נחל הפסד לג'ו גייסי. במסגרת פרק של התוכנית *Main Event* ב-12 בדצמבר 2022, הוא הצטוות לשורות המתאבק אדריס אנופה, כשהשניים הפסידו יחדיו לסדריק אלכסנדר ומוסטפא עלי. בשבוע הראשון של פרק הספיישל NXT The Great American Bash, שנערך ב-30 ביולי 2024, בלייד גבר על ברונקו נימה במסגרת קרב חושך (קרב שאינו שודר בטלוויזיה). ב-6 בפברואר 2024, דווח שאנופה ספג פציעה קשה במהלך קרב זוגות עם בלייד מול אקסיום וניית'ן פרייזר, כשבהמשך בחודש נובמבר, בלייד קרע את הרצועה הצולבת הקדמית. אנופה חזר להופיע בפרק של *Evolve* ב-14 במאי 2025, שבו הוא הודיע על המשך דרכו כמתאבק יחידים, דבר שהוביל לפירוק השותפות שלו עם בלייד.

## חיים אישיים

דוקינס הוא אחיינו של שחקן ה-NBA המנוח, דריל דוקינס.

## אליפויות והישגים

* **הישגים בארגון ההיאבקות I Believe In Wrestling**
** אליפות פלורידה לזוגות של AWA (פעם אחת)  - עם קוואמה נאס

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
פאב ההוביט

ממוזער|פאב ההוביט זכרון יעקב (2025)
**פאב ההוביט** הוא פאב ישראלי ותיק במדרחוב המייסדים 54 בזכרון יעקב (הידוע גם בשמות "המדרחוב ההיסטורי" או "מדרחוב דרך היין"). הפאב פועל כבר כ-40 שנה, ומתקיימות בו גם הופעות חיות של להקות וזמרים השרים רוק אנד רול, וכן הופעות של מוזיקה אלקטרונית. הבעלים של הפאב הוא אלעד כהן.

## היסטוריה
הפאב הוקם בשנת 1987 והיה הפאב הראשון שהחל לפעול ביישוב. המקום קרוי על שם ההוביט, ייצור בדיוני פרי דמיונו של הסופר הבריטי ג'.ר.ר. טולקין, המופיע בספרי הפנטזיה שכתב: ההוביט ושר הטבעות, ובסרטים וסדרות טלוויזיה שהופקו בעקבותיהם. הספרים והסרטים זכו לפופולריות רבה, בעולם ובישראל. אחד התרגומים יצא לאור בישראל סמוך לפתיחת הפאב, ולכן כנראה נבחר השם "ההוביט" כשם לפאב.

בשנת 2014 בכתבה ב-ynet, שעסקה בפאבים ידועים בישראל, כלל הכתב ניר קיפניס את פאב ההוביט בין הפאבים ש"במשך השנים מיצבו את עצמם כמיתולוגיים".

בפאב מתקיימים ערבים מוזיקליים פעמיים בשבוע, בימים שלישי וחמישי. ביום שלישי מופיעים בדרך כלל זמרים וזמרות בהופעה חיה, ובימי חמישי יש הופעה של מוזיקה אלקטרונית.

בריאיון ברדיו, סיפר אלעד כהן, בעל המקום, כי הפאב יכול להכיל 350 מבלים בערב אחד עם תחלופה. 

## קישורים חיצוניים
* 
* 

## גלריית תמונות

The Hobbit Pub - One of the inner rooms.jpg|חדר פנימי בפאב 
The Hobbit Pub -Entrance from main street.jpg|הכניסה לפאב מרחוב המייסדים
The Hobbit Pub - Elad Cohen - Owner.jpg|אלעד כהן – הבעלים של הפאב
The Hobbit Pub - Zichron Ya'akov - Photo No. 5.jpg|היציאה האחורית
The Hobbit Pub - Zichron Ya'akov - Photo No. 6.jpg|כניסה לפאב
The Hobbit Pub - Zichron Ya'akov - Photo No. 7.jpg|דמות מהספר בכניסה לפאב
The Hobbit Pub - Zichron Ya'akov - Photo No. 8.jpg|שלט הכוונה בכניסה האחורית לפאב
The Hobbit Pub - Zichron Ya'akov - Photo No. 9.jpg|פינה בפאב
The Hobbit Pub - Zichron Ya'akov - Photo No. 10.jpg|פוסטר בחצר הפאב
The Hobbit Pub - Zichron Ya'akov - Photo No. 11.jpg|תמונה על אחד הקירות
The Hobbit Pub - Zichron Ya'akov - Photo No. 12.jpg|אחד החדרים הפנימיים בפאב


## הערות שוליים

קטגוריה:ישראל: ברים ופאבים
קטגוריה:זכרון יעקב: מבנים
מרדכי וולקני-אלעזרי

**מרדכי וולקני-אלעזרי (וילקַנְסקי)** (11 באוגוסט 1891 – 7 ביולי 1935) היה אגרונום שפעל רבות לפיתוח החקלאות בישראל וייסד חוות מחקר חקלאי שנקראה לאחר מותו על שמו (חוות מרדכי). אחיו, יצחק וולקני-אלעזרי, עסק גם הוא באגרונומיה.

## ביוגרפיה
מרדכי וולקני-אלעזרי נולד ב-1891 כמרדכי וילקנסקי בעיירה איישישוק שבפלך וילנה, תחום המושב היהודי של האימפריה הרוסית (כיום בליטא) לאלעזר יהושע וילקנסקי ולבתיה לבית אלטשולר (בת ד"ר בר אלטשולר). אביו היה דיין ואמו הייתה ממשפחת רבנים מפורסמים בליטא.

וילקנסקי למד בילדותו במסלול המשלב לימודי תורה ולימודים חילוניים וב-1906 עלה ארצה עם אחיו יצחק, במסגרת העלייה השנייה. התיישב בכרם בן שמן.

במהלך מלחמת העולם הראשונה נסע ללימודי אגרונומיה בקליפורניה, ארצות הברית ובצרפת וחזר ארצה ב-1921. עם חזרתו ייסד וניהל את היחידה לגידולי שדה וגן (לימים מכון וולקני) והחל לעבוד בחוות הניסיונות השונות בארץ כשבין השאר פעל בחוות כנרת, בכרם בן שמן ובגבת. בתקופת זו חקר אספקטים שונים של גידולי הפלחה כמו דרכי עיבוד שדות, רווחיות גידולים, שיטות דישון, זמני זריעה ומחזור זרעים, סחף קרקע, גידולי תעשייה, קליטת זנים חדשים מחו"ל, שיפור שאיבת מים לחקלאות ועוד.

החל מ-1932 קידם תוכנית להקמת חוות ניסיונות על אדמות בהיקף של כ-5,600 דונם שרכשה קק"ל בקרבת הכפר קובייבה. בסופו של דבר הקים וילקנסקי, ב-1935, את חוות מרדכי על כ-1,000 דונם מהאדמות הנ"ל. החווה הוקמה כשלוחה של תחנת הניסיונות המרכזית ברחובות. מקומה של החווה שירת את מטרות מקימיה מבחינת מגוון הקרקעות שנכללו בתחום החווה (שאפשרו ניסויים במגוון גידולים) ומבחינת האוכלוסייה הכפרית אותה היה צורך להדריך ולהכשיר. עם הקמתה שימשה החווה לביצוע ניסיונות לשיפור תהליכי הגידול והתוצרת החקלאית בתחומים של גידול בקר, פלחה, ירקות ומטעים. לאחר מותו נקראה החווה של שמו.

ב-1944 הוציא מכון וולקני ספר בשם "מחקרים בשדות בעל" המהווה אוסף של עבודות של וילקנסקי.

## משפחתו
לוילקנסקי היו שני אחים (יצחק וולקני-אלעזרי ומאיר וילקנסקי) ושלוש אחיות (שרה פזנר (אשת אברהם פזנר), אסתר גולדברג ולאה) וכן שלוש אחיות חורגות (מאשתו הראשונה של אביו).

ב-4 בפברואר 1931 נישא לשושנה בת מרדכי רוזנבלום ולזוג נולדו שלושה ילדים.

וילקנסקי נפטר ב-7 ביולי 1935 לאחר שננשך על ידי חולדה, והובא למנוחות בבית הקברות ברחובות. ב-1937 נקבע לוח זיכרון לוילקנסקי במכון וולקני

## קישורים חיצוניים
* איישישוק - קורותיה וחורבנה, באתר digitalcollections.nypl.org
* מרדכי וולקני-אלעזרי, באתר volcaniarchive.agri.gov.il, 1961
* 
* 

## ביאורים

## הערות שוליים

קטגוריה:אנשי העלייה השנייה
קטגוריה:אגרונומים ביישוב
קטגוריה:אגרונומים ישראלים
קטגוריה:אישים שעל שמם יישובים בישראל
קטגוריה:מכון וולקני
קטגוריה:משפחת וילקנסקי-וולקני
קטגוריה:אישים הקבורים ברחובות
קטגוריה:ארץ-ישראלים שנולדו ב-1891
קטגוריה:ארץ-ישראלים שנפטרו ב-1935
מרכז ווקר לאמנות

**מרכז ווקר לאמנות** הוא מוזיאון לאמנות עכשווית רב-תחומי במיניאפוליס, מינסוטה. הוא אחד מהמוזיאונים לאמנות מודרנית ועכשווית המתויירים ביותר בארצות הברית, עם כ-700,000 מבקרים בשנה. האוסף הקבוע של המוזיאון כולל למעלה מ-13,000 יצירות אמנות מודרניות ועכשוויות, כולל ספרים, תלבושות, רישומים, ציורים, צילומים, הדפסים ופסלים, וכון פעילויות בתחום אמנויות הבמה.

## היסטוריה
מרכז ווקר לאמנות החל את דרכו כגלריה בביתו של איש העסקים ממיניאפוליס, תומאס בארלו ווקר, שהחזיק באחד מאוספי האמנות הגדולים ביותר במדינה. בשנת 1879 הוא הקדיש חלק מביתו לתצוגת אמנות פתוחה לציבור אין כסף. בשנת 1916 רכש ווקר את הקרקע המכונה כיום לאורי היל כדי לבנות מעון רשמי לאוסף הגדל שלו. הגלריה נפתחה ב-21 במאי 1927. בשנת 1940, בתמיכת מינהל קידום העבודות, הפכה הגלריה למוזיאון ושמה שונה למרכז ווקר לאמנות. בתקופה זו התחיל המוזיאון להתמקד באופן רשמי באמנות מודרנית ועכשווית.

## אדריכלות
ממוזער|מרכז ווקר לאמנות, מלפנים נראה בניין בארנס ומאחור בניין הרצוג ודה מרון
הבניין המקורי תוכנן על ידי האדריכל אדוארד לאראבי בארנס, ונפתח במאי 1971. בארנס תכנן את הבניין בסגנון המינימליסטי של התקופה, עם חזית לבנים מודולרית פשוטה וחללי פנים בהירים ורחבי ידיים. המבנה הוא סידור ייחודי של גלריות המתפתחות בספירלה סביב גרם מדרגות מרכזי ונפתחות אל מרפסת הגג. המבנה זכה לשבחים רבים עם פתיחתו ובהמשך קיבל בארנס את מדליית הזהב של המכון האמריקאי לאדריכלים על עבודתו.

בשנת 2005, נבנה במרכז בניין חדש בעלות של 67 מיליון דולר. ההרחבה תוכננה על ידי האדריכלים השווייצריים הרצוג ודה מרון. התוספת נבנתה על פי קונספט של כיכר העיר שנועד לפתוח את הבניין דמוי הקופסה של בארנס.

בשנת 2015, הודיע המוזיאון על איחוד עם גן הפסלים של מיניאפוליס הסמוך. במסגרת האיחוד נבנתה כניסה חדשה למוזיאון, ושוחזר גן הפסלים בן 26 השנים, בשיתוף פעולה עם מועצת הפארקים והנופש של מיניאפוליס. השיפוץ הושלם בנובמבר 2016, וגן הפסלים נפתח מחדש לציבור באביב 2017.

## עבודות נבחרות

קובץ:Large Blue Horses.jpg|פרנץ מארק, סוסים כחולים, 1911
קובץ:Office-at-night-edward-hopper-1940.jpg|אדוארד הופר, משרד בלילה, 1940
קובץ:South Beach Bathers 1907-8 John Sloan.jpg|ג'ון סלואן, מתרחצים בחוף הדרום, 1907
קובץ:Alexej von Jawlensky - Akt.jpg|אלכסיי פון יבלנסקי, ערום, 1912


## קישורים חיצוניים

* 

## הערות שוליים

קטגוריה:ארצות הברית: מוזיאונים לאמנות מודרנית
קטגוריה:מבנים שתכננו הרצוג ודה מרון
קטגוריה:מיניאפוליס
הנימפיאון (ויליאם אדולף בוגרו)

**הנימפיאון** (בצרפתית: **Le Nymphée**) הוא ציור שמן מאת האמן האקדמי הצרפתי ויליאם אדולף בוגרו. היצירה מוצגת כיום במוזיאון הגין  בסטוקטון, קליפורניה, ארצות הברית.

## נושא ותיאור
הציור מתאר סצנה מיתולוגית המתרחשת ב"נימפיאון" – מערה טבעית או מלאכותית ששימשה, לפי המיתולוגיה היוונית, מקום מפלט לנימפות: ישויות נשיות המקושרות לטבע, מים, ופריון. עם הזמן הפך המונח לשם כולל למזרקות ומבנים עירוניים ששולבו בגנים ובאתרים ציבוריים.

במרכז הקומפוזיציה מתוארת קבוצת נימפות עירומות רוחצות בבריכה טבעית, מוקפות בצמחייה שופעת. האמן ממקם את נקודת המבט של הצופה כאילו הוא חבוי בין הסבך, מתבונן מהצד, מבלי שהדמויות מודעות לו – פרט לנימפה אחת המישירה מבט לעבר הצופה ומחייכת. רגע זה יוצר תחושת דו-שיח בין האובייקט למציץ, ומעורר שאלות על תפקידו של המתבונן באמנות ועל גבולות הצפייה.

## הקשרים מיתולוגיים ותרבותיים
הנימפות היוו לאורך הדורות סמל ליופי, חירות ומיניות בלתי מרוסנת. לפי המסורת, הן קיימו קשרים עם בני תמותה ואלים, גברים ונשים, לעיתים קרובות ללא גבולות או מוסר מובהק – רעיונות שמשתקפים במושג המודרני "נימפומניה". דימויים אלה נוצלו על ידי אמנים כדי לייצג עירום נשי באופן מקובל מבחינה תרבותית, בעיקר בתקופות שבהן העירום באמנות נתפס כשנוי במחלוקת.

## סגנון ופרשנות
בוגרו, מאמני האקדמיה הבולטים של המאה ה-19, נודע ביכולתו לשלב בין נאמנות אנטומית ליופי אידיאלי. "הנימפיאון" ממחיש את השימוש שעשה במיתולוגיה כדרך להציג את הגוף הנשי בעירום תוך עטיפתו באצטלה של נרטיב קלאסי. המבט הישיר של אחת הדמויות לעבר הצופה פורץ את "הקיר הרביעי", וממקם את הצופה כשותף לסצנה – לא רק כמתבונן אלא כמציצן.

המתח הזה שבין עירום מיתולוגי לארוטיקה מודרנית היה אחת מאבני היסוד בהצלחתו של בוגרו, במיוחד בארצות הברית. ציוריו זכו לפופולריות רבה בקרב אספנים, שחיפשו אמנות איכותית שאינה חורגת מהטעם הטוב אך עדיין נושאת מטען חושני.

## קבלה והשפעה
"הנימפיאון" מדגים כיצד המיתולוגיה שימשה כמרחב פואטי לביטוי רעיונות על תשוקה, חירות והתבוננות. רבים ראו בציור יצירה בעלת ממד כפול – מצד אחד אלגוריה קלאסית, ומצד שני תיעוד חושני שמדבר ישירות לתשוקותיו של הצופה. אלמנט המציצנות, כמו גם האידיאליזציה של העירום, מבטאים את אחת המגמות המרכזיות באמנות האירופית של המאה ה-19: אמנות שנוצרת "עבור הוויארים – כלומר, עבורנו".

## הערות שוליים

קטגוריה:ויליאם אדולף בוגרו: ציורים מהמיתולוגיה
קטגוריה:ציורי שמן
קטגוריה:ציורים מהמאה ה-19
קטגוריה:ציורי עירום
קטגוריה:מים באמנות
קטגוריה:ויליאם אדולף בוגרו: ציורים
הכנסייה האפיסקופלית בירושלים והמזרח התיכון

**הכנסייה האפיסקופלית בירושלים והמזרח התיכון** היא פרובינציה כנסייתית של הכנסייה האנגליקנית העולמית. בפרובינציה שלוש דיוקסיות: דיוקסיית ירושלים, הכוללת את ישראל, הרשות הפלסטינית, ממלכת ירדן, סוריה ולבנון, ומונה 7,000 מאמינים ב-28 קהילות שונות; דיוקסיית קפריסין והמפרץ, הכוללת את קפריסין, חצי האי ערב ועיראק, ודיוקסיית איראן. עד לשנת 2020 הייתה דיוקסיית מצרים חלק מן הפרובינציה, ומאז הפכה לפרובינציית אלכסנדריה הנפרדת. בראש כל דיוקסיה עומד בישוף-נשיא (פרימט, אך לא ארכיבישוף). כלל הנטבלים בפרובינציה מונים 35,000 איש ב-55 קהילות.

## הכנסייה בישראל

הכנסייה נוסדה ב-1841 על ידי הכומר מייקל סולומון אלכסנדר, שהגיע לירושלים בשנה זו ופתח את בית התפילה האנגליקני הראשון בארץ ישראל בסמוך לשער יפו. בתחילה הכנסייה הייתה משותפת לאנגליקנים וללותרנים הגרמנים המקומיים. ב-1898 נבנתה בירושלים קתדרלת סנט ג'ורג' ששימשה כמרכז חשוב של הכנסייה מאז. ב-1905, על אף שהכמורה הוסיפה להיות בריטית בעיקרה ולהתמנות מחו"ל, הקימו המאמינים הערבים מועצה מארגנת שייצגה את קהל ההדיוטות. בשנת 1970 הכירה ממשלת ישראל בכנסייה האפיסקופלית בשם "העדה האוונגלית האפיסקופלית" כעדה דתית מוכרת, וזאת לאחר שמועצת המאמינים המקומית והמאמינים האירופים הסכימו להתאחד תחת שם זה.כתוצאה מהכרה זו ניתנה לעדה אוטונומיה מסוימת בניהול ענייניה הפנימיים, וכן היא מפעילה בית דין דתי הפוסק בענייני המעמד האישי של בני העדה.

פרט לקהילה בקתדרלת סנט ג'ורג' בירושלים, פועלות כיום תשע קהילות אפיסקופליות ברמלה, יפו, ריינה, נצרת, חיפה, שפרעם, עכו, כפר יסיף ותרשיחא

## הערות שוליים

קטגוריה:הכנסייה האנגליקנית
קטגוריה:הכנסייה האנגליקנית העולמית
משרד בעיר קטנה

**משרד בעיר קטנה** הוא ציור שמן משנת 1953 מאת אדוארד הופר. הציור נמצא מוזיאון המטרופוליטן לאמנות בניו יורק.

## רקע
אדוארד הופר ואשתו שכרו לראשונה בקיץ 1930 בקתה בעיירה טרורו שבמסצ'וסטס, ושבו אליה בקביעות לאורך שנות ה־50. את הציור משרד בעיר קטנה החל הופר לצייר במהלך שהותו שם בקיץ 1953, והשלימו בסטודיו בניו יורק בסתיו של אותה שנה. על אף שהיצירה נעשתה בסביבת נוף קייפ קוד, היא מתארת סצנה שיכלה להתרחש בכל עיירה אמריקאית טיפוסית באמצע המאה העשרים. דבריו של הופר בהתייחסו ליצירה מוקדמת יותר, משרד בלילה (1940, מרכז ווקר לאמנות, מיניאפוליס), רלוונטיים גם כאן: "מטרתי הייתה לנסות להעביר את התחושה של פנים משרד מבודד ובודד, השוכן בגובה רב, על רקע ריהוט משרדי שלו משמעות מובהקת עבורי."

## הציור
עובד המשרד הבודד המתואר בציור מנותק הן מבחינה פיזית והן מבחינה רגשית. לא ניתן להסיק דבר על עיסוקו הספציפי – הוא יושב בשרוולים מופשלים, ונדמה שהוא מהרהר או חולם בהקיץ יותר משהוא עוסק בעבודה. תרבות העסקים האמריקאית שלאחר מלחמת העולם השנייה באה לידי ביטוי בריהוט המשרדי הסטנדרטי וההמוני, באווירה הבלתי־אישית של המשרד עצמו, ובניתוקו של האיש מעמיתיו לעבודה שאינם נראים לעין. אף על פי שהמשרד הפינתי מעניק לו אור ואוויר, הוא נראה לכוד במקומו. הוא ממוסגר בתוך חלון המשרד, וראשו מופיע בפרופיל כנגד חלון נוסף וקיר הבניין שמעבר לו – באופן המדגיש את תחושת הכליאה במרחב שבו הוא שוכן.

הבדידות שמקרין הדמות, בצירוף הניגוד בין הקומה העליונה הפשוטה והפונקציונלית של הבניין לבין החזית המדומה והמקושטת הנראית בפינה הימנית התחתונה של הציור, מבטאים את האמביוולנטיות של הופר כלפי החיים העירוניים המודרניים.

האדם בציור תואר על ידי אשתו של הופר, ג'וזפין, כ"האיש בקיר בטון".

## קישורים חיצוניים
* משרד בעיר קטנה באתר מוזיאון המטרופוליטן לאמנות

## הערות שוליים

קטגוריה:ציור מודרניסטי
קטגוריה:ציור ריאליסטי
קטגוריה:ציור אמריקאי
קטגוריה:אדוארד הופר
דייגו פלורס

**רודולפו דייגו פלורס** (בספרדית: **Rodolfo Diego Flores**; נולד ב-11 בדצמבר 1980) הוא כדורגלן עבר ארגנטינאי ששיחק בעמדת הקשר, וכיום מאמן כדורגל.

## קריירה
פלורס נולד בקורדובה שבארגנטינה, ושיחק רק כדורגל חובבני לפני שהחליט להפוך למאמן בגיל 24. הוא החל את קריירת האימון שלו בג'נרל פאס ג'וניורס, ובהמשך עבד במחלקות הנוער של טבורין וספורטיבו בלגראנו דה אלמאפורטה, לפני שעבר לאירלנד בשנת 2013 כדי ללמוד ולקבל הסמכות של אופ"א.

בעת שהותו באירלנד, עבד כבריסטה בבית קפה ושיחק בקבוצת קינגסווד קאסל מדבלין; במקביל גם סייע באימון קבוצות הנוער של המועדון. בסוף 2013 עזב את אירלנד ועבר לסאות'המפטון, שם פגש את מאוריסיו פוצ'טינו ובהמשך גם את מרסלו ביילסה. לאחר שיחה עם דייגו רייס, חבר בצוות של ביילסה, הוא הוזמן על ידי ביילסה להצטרף לצוות האימון שלו באולימפיק מרסיי.

פלורס עבד תחת ביילסה במשך שבע שנים, בלאציו, ליל ולידס יונייטד. ב־31 באוגוסט 2021 מונה למאמן קבוצת גודוי קרוס מהליגה הבכירה בארגנטינה.

משחקו המקצועי הראשון כמאמן התקיים ב־5 בספטמבר 2021, בניצחון 0–4 ביתי על חימנסיה לה פלאטה. באפריל שלאחר מכן עזב את המועדון בהסכמה הדדית.

ב־3 בנובמבר 2022 שב לגודוי קרוס לאחר שמונה שוב למאמן לקראת העונה הקרובה, אך פוטר מהמועדון במהלך העונה הסדירה, ב־10 באפריל 2023.

ב־11 בדצמבר 2023 מונה למאמן סן מרטין דה טוקומאן. הוא הוביל את הקבוצה לגמר ליגת המשנה הארגנטינאית 2024, שם הפסידו לאלדוסיבי, ולא הצליח להעפיל לליגה הבכירה לאחר הדחה בחצי גמר טורניר הפלייאוף על ידי חימנסיה אי אסגרימה דה מנדוסה. ב־13 בדצמבר 2024 פוטר מתפקידו.

ב־10 בפברואר 2025 מונה למאמן חימנסיה לה פלאטה ששבה לליגה הבכירה, אך פוטר ב־11 במאי.

ב-3 ביוני 2025 חתם במכבי חיפה.

את משחק הבכורה שלו על הקווים ערך במסגרת גביע הטוטו במשחק האירופאיות נגד בית"ר ירושלים בו הפסידה הקבוצה 2-0. את הבכורה האירופאית שלו בכרמל הוא ערך נגד טורפדו בלאז' ז'ודינו מבלארוס (משחק שהסתיים בתוצאה 1-1). ב-20 באוקטובר 2025 פוטר מתפקידו.

## קישורים חיצוניים

## הערות שוליים

קטגוריה:מאמני מכבי חיפה
קטגוריה:מאמני חימנסיה לה פלאטה
קטגוריה:מאמני גודוי קרוס
קטגוריה:ארגנטינאים שנולדו ב-1980
עודד ישראלי (אמן)

**עודד ישראלי** (1933 – 17 בינואר 2022) היה צייר ואמן ישראלי, חבר אגודת הציירים והפסלים בישראל, שפעל בישראל ומחוצה לה.

## ביוגרפיה
עודד ישראלי נולד בשנת 1933 ברחובות וגדל בשכונת היקב בעיר. הוא למד בבית הספר סמילנסקי, המשיך את לימודיו בבית הספר החקלאי מקווה ישראל, ולאחר מכן השלים תואר אקדמי בפקולטה לכלכלה וגאוגרפיה באוניברסיטת בן-גוריון בנגב. במהלך שירותו הצבאי שירת במסגרת הנח"ל והיה חבר בקיבוץ משמר דוד.

בשנת 1953 הצטרף כחבר לאגודת הציירים והפסלים בישראל, ובשנת 1962 הפך לחבר באגודת האמנים בבאר שבע, שם התגורר בעת עבודתו בקריה למחקר גרעיני בנגב. בשנת 1999 שב לרחובות והצטרף לעמותה לאמנות חזותית בעיר.

הוא למד ציור אצל האמן יוחנן סימון, פסיפס אצל י' אנסקי ופרסקו אצל ש' שיינברג. מוריו המרכזיים לאמנות הפלסטית היו ליאור רוט ושלום (זיגפריד) סבא, שהשפיעו רבות על גישתו האמנותית.

במשך השנים אייר ספרים חוברות ועלוני פרסומת רבים, וכן ערך בלוג בשם "סיפורי ארץ ישראל - מצבות מדברות 1850-1950", בו ריכז סיפורים המשתרעים על פני מאה שנים, על אנשים פשוטים שמתו לפני זמנם בגלל ציונותם, מהארץ ומחוצה לה.

## יצירתו האמנותית
עודד ישראלי התמחה בציור שמן על בד, אך עסק גם ברישום בעיפרון ובעט. יצירתו מתאפיינת בפיגורטיביות, תוך התמקדות בנופי ילדותו ברחובות ובחוויות אנושיות מגוונות. בציוריו ניכרת חשיבות רבה לאור, ולעיתים הוא משחק עם מקורות האור באופן שאינו תואם את חוקי הטבע, מה שמעניק ליצירותיו עומק ועניין מיוחדים.

במהלך הקריירה שלו הציג בתערוכות יחיד וקבוצתיות בארץ ובעולם, ביניהן במונטה-קרלו (1977), יפן (1982), סיאטל (1984) ופריז (1988). בשנת 1997 יצר סדרת ציורים בשם "רצח רבין", הכוללת 12 תמונות שמן על בד.

## הערות שוליים

קטגוריה:רחובות: אישים
קטגוריה:אמנים ישראלים
קטגוריה:משמר דוד: אישים
קטגוריה:ישראלים שנולדו ב-1933
קטגוריה:ישראלים שנפטרו ב-2022
לורה בייטס

**לורה קרולין בייטס** (באנגלית: **Laura Carolyn Bates**; נולדה ב־27 באוגוסט 1986) היא סופרת ואקטיביסטית פמיניסטית אנגלייה. היא מייסדת האתר Everyday Sexism Project ("פרויקט סקסיזם יומיומי") שהושק באפריל 2012. ספרה הראשון, "Everyday Sexism", יצא לאור בשנת 2014.

## ביוגרפיה
בייטס נולדה לדיאן אליזבת', מורה לצרפתית, ולאדריאן קית', רופא. היא גדלה באזור האקני שבלונדון ובטונטון, ולה אחות בכורה ואח צעיר. הוריה התגרשו כאשר הייתה בשנות העשרים לחייה. היא למדה ב־King's College בטונטון, ולאחר מכן למדה ספרות אנגלית במכללת סנט ג'ון, אוניברסיטת קיימברידג', וסיימה את לימודיה ב־2007. לאחר מכן עבדה כחוקרת עבור הפסיכולוגית סוזן קוויליאם, שעבדה על מהדורה מעודכנת של הספר "The Joy of Sex".

בהמשך עבדה כשחקנית וכמטפלת בילדים. בתקופה זו חוותה סקסיזם במהלך אודישנים, והבחינה כי גם הילדות בהן טיפלה גילו אובססיה למראה גופן כבר בגיל צעיר.

## פרויקט "Everyday Sexism"
בייטס ייסדה את אתר "Everyday Sexism" בשנת 2012. בשנת 2015, שלוש שנים לאחר הקמתו, האתר הכיל מעל 100,000 עדויות של נשים מכל העולם על הטרדות מיניות ואפליה מגדרית.

לאורך השנים, בייטס ספגה מתקפות והטרדות רבות ברשת. לאחר פרסום ספרה "Men Who Hate Women" בשנת 2020, סיפרה שקיבלה תמונות פורנוגרפיית דיפ-פייק של עצמה.

ספרה הראשון, "Everyday Sexism", שפורסם בשנת 2014 בהוצאת סיימון אנד שוסטר בלונדון, התבסס על עדויות שנאספו בפרויקט.

## קריירה
לאחר ספרה הראשון, פרסמה בייטס מספר ספרים נוספים העוסקים בפמיניזם ובמאבק באלימות מינית ומגדרית. היא כותבת טורים קבועים לגרדיאן ולאינדפנדנט, ומשתתפת גם בפרויקט Women Under Siege שפועל בניו יורק.

## פרסים והוקרה
* **2013** – זכתה בפרס "הפמיניסטית החדשה האולטימטיבית" של מגזין קוסמופוליטן.
* **2014** – נכללה ברשימת "100 נשים" של ה־BBC.
* **2015** – קיבלה את מדליית האימפריה הבריטית (BEM) על תרומתה לשוויון מגדרי, במסגרת רשימת ההוקרה של יום ההולדת של המלכה.
* **2018** – נבחרה לעמיתת האגודה המלכותית לספרות במסגרת פרויקט "40 מתחת ל־40".
* **2020** – נבחרה כעמיתת כבוד של מכללת סנט ג'ון, קיימברידג'.

## חיים אישיים
בייטס התחתנה עם ניק טיילור בשנת 2014.

## יצירות
* 2014: **Everyday Sexism: The Project that Inspired a Worldwide Movement**, Simon & Schuster 
* 2016: **Girl Up: Kick Ass, Claim Your Woman Card, and Crush Everyday Sexism**, Simon & Schuster 
* 2018: **Misogynation: The True Scale of Sexism**, Simon & Schuster 
* 2019: **The Burning**, Simon & Schuster 
* 2020: **Men Who Hate Women**, Simon & Schuster 
* 2022: **Fix the System, Not the Women**, Simon & Schuster 
* 2023: **Sisters of Sword and Shadow**, Simon & Schuster 
* 2025: **The New Age of Sexism: How the AI Revolution is Reinventing Misogyny**, Simon & Schuster 

## קישורים חיצוניים

* 

* The Everyday Sexism Project
* 

## הערות שוליים

קטגוריה:חברות האגודה המלכותית לספרות
קטגוריה:בריטיות שנולדו ב-1986